Naturlig sminkefjerner
Jeg bruker denne som øyesminkefjerner, og den løsner selv vannfast øyesminke - og vippene har aldri vært så lange som nå. Denne oljen har nok mange andre gode bruksområder også!
Ikkje like drøy i bruk som andre, men til gjengjeld føles den lett på huden, er ikkje klissete og den lukter nøytralt, men merker den legger seg litt som ei oljete hinne på huden og man ser nesten litt svett ut i heile ansiktet. Glassflaske, blir litt glatt når man har olje på hendene.
Bruker denne i håret og hodebunnen, hjelper masse mot tørt hår og tørr hodebunn! Har hatt kløende hodebunn en stund og den hjelper virkelig til med å motvirke det. I tillegg har psoriasisen min omtrent forsvunnet etter jeg starta med den. Bruker den over hele kroppen etter dusj & barbering. Kjempe fornøyd :)
Kjempe fornøyd med dette produktet, funker bra til min tørre vinter hud.
Coldpressed Jojoba Oil er et universalprodukt for hele familien. Den gyllengule oljen er utviklet gjennom skånsom kaldpressing av frø fra jojobabusken. Oljen er svært holdbar, konserveringsmiddel er ikke nødvendig.
Bruk: Den unike sammensetningen av fettsyrer gjør at jojobaoljen går raskt inn i huden. Den binder hudens fukt, øker hudens beskyttelsesbarriere og gjør den fløyelsmyk. Fungerer som en vannfast krem som beskytter hendene dine i flere timer mot vannets uttørkende effekt.
Ansiktsolje for alle hudtyper: Oljen brukes alene eller under en av kremene i Maria Åkerbergs sortiment. Oljen er tynn i konsistensen og går raskt inn i huden, uten å klebe.
Tørr hud: Har du svært tørr hud kan du oppleve at huden drikker det den trenger av oljen. Det er viktig å gi huden så mye den vil ha. Huden får da muligheten til å gjenoppbygges og kan binde fukt lettere. Oljen blir svært drøy når huden har kommet i balanse.
Tørt hår: Bruk jojobaoljen som en hårkur. Om håret er svært tørt påføres oljen i tuppene etter hårvask.
Sminkefjerner: Jojobaolje på en fuktet bomullspad tar enkelt bort all sminke, selv vannfast mascara.
Problemhud: Jojobaolje virker balanserende på alle hudtyper.
Babypleie: Den er tynnere enn Baby Oil. Ta gjerne noen dråper i badevannet.
Ømme brystvorter: Ved amming anbefales jojobaolje. Da den er smakløs og helt ufarlig å fortære (i motsetning til produkter som inneholder mineralolje), må den ikke vaskes av før amming.
Sopp i underlivet: Bruk oljen minst to ganger per dag. Behandle i noen dager etter at symptomene er borte.
Barbering: Bruk oljen etter barbering. Oljen er bakteriedrepende og motvirker røde prikker.
Tørre eksem: Jojobaolje forbedrer hudens beskyttelsesbarriere og motstandskraft.
Jojobaolje er det perfekte produktet for hele familiens hudpleie. Den beskytter også mot kulde. Ved sår i huden kan du bruke Aloe Vera Barbadensis. Olje kan hindre huden i å danne en sårskorpe.